Άδεια χονδρικής πώλησης κτηνιατρικών φαρμάκων
Χορήγηση άδειας χονδρικής πώλησης κτηνιατρικών φαρμακευτικών προϊόντων.
Στο έντυπο Αίτηση-Υπεύθυνη Δήλωση περιέχονται ειδικότερα πεδία, με τη συμπλήρωση των οποίων ο ενδιαφερόμενος και ο υπεύθυνος επιστήμονας δηλώνουν ότι στο πρόσωπό τους δεν συντρέχουν οι παρακάτω περιπτώσεις: (α) αμετάκλητη καταδίκη σε οποιαδήποτε ποινή για κλοπή, υπεξαίρεση, απάτη, εκβίαση, πλαστογραφία, εγκλήματα κατά των ηθών, συκοφαντική δυσφήμιση για πράξεις που έχουν σχέση με την άσκηση του φαρμακευτικού ή κτηνιατρικού επαγγέλματος, κιβδηλεία, παραχάραξη και παράβαση των διατάξεων των άρθρων 20-25 του ν. 4139/2013 περί εξαρτησιογόνων ουσιών (Α΄74), ή αμετάκλητη καταδίκη για κακούργημα ή καθ’ υποτροπή για πλημμέλημα για το οποίο επιβλήθηκε η στέρηση των πολιτικών του δικαιωμάτων, ή παραπομπή με αμετάκλητο βούλευμα για κάποιο από τα παραπάνω αδικήματα, (β) κατοχή έμμισθης θέσης στο Δημόσιο ή σε νομικό πρόσωπο δημοσίου ή ιδιωτικού δικαίου και (γ) πληρούν τις λοιπές προϋποθέσεις της κείμενης νομοθεσίας για τα κτηνιατρικά φάρμακα. Επιπλέον, στο έντυπο Αίτηση-Υπεύθυνη Δήλωση ο ενδιαφερόμενος δηλώνει ότι συμμορφώνεται με τους κανόνες για την Ορθή Πρακτική Διανομής (GDP) των κτηνιατρικών φαρμάκων σύμφωνα με τον Καν. (ΕΕ) 2021/1248, καθώς και ότι πληροί τις απαιτήσεις της παρ.2 του άρθρου 100 και του άρθρου 101 του Καν. (ΕΕ)2019/6. Ειδικά για τις Περιφέρειες Αττικής και Κεντρικής Μακεδονίας, η αίτηση υποβάλλεται ψηφιακά μέσω του gov.gr. Σταδιακά, θα εντάσσονται και άλλες Περιφέρειες στην Ενιαία Ψηφιακή Πύλη gov.gr.
Κατάθεση από τον αιτούντα (δια ζώσης ή ταχυδρομικά)
Για την ψηφιακή υποβολή της αίτησης, απαιτείται η χρήση κωδικών taxisnet.
Η άδεια χονδρικής πώλησης κτηνιατρικών φαρμακευτικών προϊόντων χορηγείται εφόσον ο ενδιαφερόμενος έχει ορίσει τουλάχιστον έναν υπεύθυνο επιστήμονα.
Ο υπεύθυνος επιστήμονας απασχολείται μόνιμα στην επιχείρηση, διασφαλίζει τη συμμόρφωση με τους κανόνες για την ορθή πρακτική διανομής των κτηνιατρικών φαρμάκων και είναι υπεύθυνος ο ίδιος ή ο αναπληρωτής του, σε περίπτωση απουσίας του, για την κανονική λειτουργία της
Ο υπεύθυνος επιστήμονας πρέπει να είναι κάτοχος πτυχίου Κτηνιατρικής Σχολής Ανώτατου Εκπαιδευτικού Ιδρύματος (Α.Ε.Ι.) ή πτυχίου Φαρμακευτικής Σχολής Ανώτατου Εκπαιδευτικού Ιδρύματος (Α.Ε.Ι.) της ημεδαπής ή ισότιμου της αλλοδαπής.
Ο υπεύθυνος επιστήμονας πρέπει να είναι κάτοχος αντίστοιχης άδειας ασκήσεως επαγγέλματος στην Ελλάδα.
Ο υπεύθυνος επιστήμονας πρέπει να έχει την ελληνική ιθαγένεια ή την υπηκοότητα ενός από τα κράτη μέλη της Ευρωπαϊκής Ένωσης.
Ο υπεύθυνος επιστήμονας πρέπει να έχει εκπληρώσει τις στρατιωτικές υποχρεώσεις ή να έχει νόμιμα απαλλαγεί από αυτές.
Ο ενδιαφερόμενος και ο υπεύθυνος επιστήμονας δεν πρέπει (α) να έχουν καταδικαστεί αμετάκλητα σε οποιαδήποτε ποινή ή (β) να έχουν παραπεμφθεί με αμετάκλητο βούλευμα για κλοπή, υπεξαίρεση, απάτη, εκβίαση, πλαστογραφία, εγκλήματα κατά των ηθών, συκοφαντική δυσφήμιση για πράξεις που έχουν σχέση με την άσκηση του κτηνιατρικού ή φαρμακευτικού επαγγέλματος, κιβδηλεία, παραχάραξη και παράβαση των διατάξεων των άρθρων 20-25 του ν. 4139/2013 περί εξαρτησιογόνων ουσιών (Α΄74), ή (γ) να έχουν καταδικαστεί αμετάκλητα για κακούργημα η καθ` υποτροπή για πλημμέλημα, για το οποίο επιβλήθηκε στέρηση των πολιτικών τους δικαιωμάτων.
Ο ενδιαφερόμενος και ο υπεύθυνος επιστήμονας δεν πρέπει να κατέχουν έμμισθη θέση στο Δημόσιο ή σε νομικό πρόσωπο δημοσίου ή ιδιωτικού δικαίου.
Ι. Ο ενδιαφερόμενος για τη χορήγηση άδειας χονδρικής πώλησης κτηνιατρικών φαρμακευτικών προϊόντων πρέπει να διαθέτει κατάλληλες κτιριακές εγκαταστάσεις, σύμφωνα με την περ. β΄ της παρ. 2 του άρθρου 100 του Κανονισμού (ΕΕ) 2019/6, οι οποίες περιλαμβάνουν έναν ανεξάρτητο χώρο, εμβαδού τουλάχιστον σαράντα (40) τετραγωνικών μέτρων, ευρισκόμενο σε ένα ή περισσότερα επίπεδα (ημιυπόγειο, ισόγειο, ένα ή περισσότερους ορόφους), ο οποίος: (α) διαθέτει κατάλληλο φυσικό και τεχνητό φωτισμό, θερμοκρασία, κλιματισμό, αερισμό και ύψος σύμφωνα με τις κείμενες πολεοδομικές διατάξεις, (β) πληροί τις προϋποθέσεις του Υγειονομικού Κανονισμού, ιδίως ως προς την ύδρευση, αποχέτευση, τους χώρους υγιεινής και όλοι οι χώροι είναι καθαροί, απαλλαγμένοι από σκουπίδια, σκόνη και εστίες μόλυνσης, (γ) διαθέτει σύστημα πυρασφάλειας ή επαρκή μέσα πυρόσβεσης, (δ) διαθέτει χώρο παραλαβής και αποστολής φαρμάκων, (ε) διαθέτει χώρο αποθήκευσης με τον κατάλληλο εξοπλισμό, ιδίως ράφια, για την ασφαλή και σωστή αποθήκευση και τον χειρισμό επαρκών ποσοτήτων κτηνιατρικών φαρμάκων και των λοιπών ειδών που επιτρέπονται βάσει αδείας. Τα προϊόντα αποθηκεύονται υπό συνθήκες που καθορίζονται από τον παραγωγό ή τον υπεύθυνο κυκλοφορίας. Οι συνθήκες επιλέγονται κατά τέτοιο τρόπο ώστε τα προϊόντα να μην μπορούν να αναμειχθούν μεταξύ τους ή να αλλοιωθούν υπό την επίδραση του φωτός, της υγρασίας ή της θερμοκρασίας, (στ) διαθέτει φυλασσόμενο χώρο για την αποθήκευση των ναρκωτικών και ψυχοτρόπων ουσιών, (ζ) διαθέτει φυλασσόμενο χώρο για την αποθήκευση των δηλητηριωδών ουσιών, καθώς και των φαρμακευτικών προϊόντων που παρουσιάζουν ειδικούς κινδύνους πυρκαγιάς ή έκρηξης, (η) διαθέτει ψυκτικούς χώρους, όπως ψυκτικό θάλαμο ή ψυγείο, για τη συντήρηση των ευπαθών στη συνήθη θερμοκρασία φαρμακευτικών προϊόντων, όπως τα εμβόλια και οι οροί και σύστημα παρακολούθησης της θερμοκρασίας. Οι ψυκτικοί χώροι πληρούν τις προϋποθέσεις που ο παραγωγός των προϊόντων ή ο υπεύθυνος κυκλοφορίας επιβάλλει για την αποθήκευσή τους σε ειδική θερμοκρασία, (θ) διαθέτει χώρο, ο οποίος σημαίνεται κατάλληλα και όπου τοποθετούνται τα ακατάλληλα φαρμακευτικά προϊόντα, που έχουν καταστραφεί, λήξει ή ανακληθεί και τα οποία σημαίνονται κατάλληλα και φυλάσσονται προσεκτικά ώστε να αποφεύγεται η ανάμειξή τους με άλλα προϊόντα καθώς και η πιθανότητα πώλησής τους, (ι) διαθέτει γραφεία διοίκησης και λογιστήριο, (ια) υπάρχει στην πρόσοψη της επιχείρησης, σε εμφανές σημείο, πινακίδα με το σήμα “V” σε κύκλο διαμέτρου τουλάχιστον εβδομήντα (70) εκατοστών σε πράσινο χρώμα, καθώς και η ένδειξη «ΚΤΗΝΙΑΤΡΙΚΑ ΦΑΡΜΑΚΑ». ΙΙ. Επιτρέπεται η λειτουργία ενός ή περισσότερων υποστηρικτικών αποθηκευτικών χώρων σε διαφορετικό και ανεξάρτητο κτήριο, το οποίο βρίσκεται πλησίον της κύριας εγκατάστασης και σε απόσταση που δεν ξεπερνά το ένα χιλιόμετρο, και οι οποίες υπόκεινται στις ίδιες προδιαγραφές που ορίζονται για τον κύριο χώρο και καλύπτονται από την ίδια άδεια χονδρικής πώλησης κτηνιατρικών φαρμάκων. ΙΙΙ. Αν ο αιτών δεν διαθέτει δικές του εγκαταστάσεις συνάπτει σύμβαση με κέντρο διανομής, το οποίο για το σκοπό αυτό διαθέτει ξεχωριστή άδεια χονδρικής πώλησης κτηνιατρικών φαρμάκων. Στην περίπτωση αυτή οι προϋποθέσεις της παραγράφου Ι αφορούν στο συμβεβλημένο κέντρο διανομής. IV. Δεν επιτρέπεται η συστέγαση στον ίδιο χώρο επιχειρήσεων χονδρικής πώλησης κτηνιατρικών φαρμάκων με καταστήματα λιανικής πώλησης
Σχέδιο έκτακτης ανάγκης για την αποτελεσματική απόσυρση ή ανάκληση από την αγορά κτηνιατρικών φαρμάκων.
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση άδειας χονδρικής πώλησης κτηνιατρικών φαρμακευτικών προϊόντων σε ενδιαφερόμενα φυσικά ή νομικά πρόσωπα.
Υπεύθυνη Δήλωση του ενδιαφερόμενου και του υπεύθυνου επιστήμονα ότι στο πρόσωπό τους δεν συντρέχουν οι παρακάτω περιπτώσεις: (α) αμετάκλητη καταδίκη σε οποιαδήποτε ποινή για κλοπή, υπεξαίρεση, απάτη, εκβίαση, πλαστογραφία, εγκλήματα κατά των ηθών, συκοφαντική δυσφήμιση για πράξεις που έχουν σχέση με την άσκηση του φαρμακευτικού ή κτηνιατρικού επαγγέλματος, κιβδηλεία, παραχάραξη και παράβαση των διατάξεων των άρθρων 20-25 του ν. 4139/2013 περί εξαρτησιογόνων ουσιών (Α΄74), ή αμετάκλητη καταδίκη για κακούργημα ή καθ’ υποτροπή για πλημμέλημα για το οποίο επιβλήθηκε η στέρηση των πολιτικών του δικαιωμάτων, ή παραπομπή με αμετάκλητο βούλευμα για κάποιο από τα παραπάνω αδικήματα, (β) κατοχή έμμισθης θέσης στο Δημόσιο ή σε νομικό πρόσωπο δημοσίου ή ιδιωτικού δικαίου και (γ) πληρούν τις λοιπές προϋποθέσεις της κείμενης νομοθεσίας για τα κτηνιατρικά φάρμακα. Επιπλέον, στην Υπεύθυνη Δήλωση ο ενδιαφερόμενος δηλώνει ότι συμμορφώνεται με τους κανόνες για την Ορθή Πρακτική Διανομής (GDP) των κτηνιατρικών φαρμάκων σύμφωνα με τον Καν. (ΕΕ) 2021/1248, καθώς και ότι πληροί τις απαιτήσεις της παρ.2 του άρθρου 100 και του άρθρου 101 του Καν. (ΕΕ)2019/6.
Καταστατικό νόμιμης σύστασης, λειτουργίας και εκπροσώπησης της επιχείρησης
Άδεια χονδρικής πώλησης κτηνιατρικών φαρμάκων του συμβεβλημένου κέντρου διανομής
Υποβάλλεται αντίγραφο νόμιμου τίτλου κυριότητας του χώρου που θα χρησιμοποιηθεί ως κατάστημα χονδρικής πώλησης κτηνιατρικών φαρμακευτικών προϊόντων.
Υποβάλλεται βεβαίωση της οικείας Πυροσβεστικής Υπηρεσίας, ότι ο χώρος που θα χρησιμοποιηθεί ως κατάστημα χονδρικής πώλησης φαρμακευτικών προϊόντων, διαθέτει σύστημα πυρασφάλειας ή επαρκή μέσα πυρόσβεσης.
Για τον υπεύθυνο επιστήμονα του καταστήματος χονδρικής πώλησης κτηνιατρικών φαρμακευτικών προϊόντων υποβάλλεται φωτοαντίγραφο πτυχίου Κτηνιατρικής Σχολής Ανώτατου Εκπαιδευτικού Ιδρύματος (Α.Ε.Ι.) ή πτυχίου Φαρμακευτικής Σχολής Ανώτατου Εκπαιδευτικού Ιδρύματος (Α.Ε.Ι.) της ημεδαπής ή ισότιμου της αλλοδαπής.
Υποβάλλεται αντίγραφο συμφωνητικού μίσθωσης του χώρου που θα χρησιμοποιηθεί ως κατάστημα λιανικής πώλησης κτηνιατρικών φαρμακευτικών προϊόντων.
Υποβάλλεται σχέδιο κάτοψης του χώρου, που θα χρησιμοποιηθεί ως κατάστημα χονδρικής πώλησης κτηνιατρικών φαρμακευτικών προϊόντων, με τις διαστάσεις αυτού, σε κλιμακα τουλαχιστον 1:100.
Υποβάλλεται φωτοαντίγραφο ισοδύναμου ταυτοποιητικού εγγράφου, με το οποίο τεκμαίρεται η ελληνική ιθαγένεια ή η υπηκοότητα ενός από τα κράτη μέλη της Ευρωπαϊκής Ένωσης του υπεύθυνου επιστήμονα και του ενδιαφερόμενου, εφόσον πρόκειται για φυσικό πρόσωπο.
Κατατίθεται αντίγραφο καταστατικού νόμιμης σύστασης, λειτουργίας και εκπροσώπησης της επιχείρησης, σε περίπτωση νομικού προσώπου
Κατατίθεται αντίγραφο σύμβασης με κέντρο διανομής φαρμάκων στην περίπτωση που ο αιτών δεν διαθέτει δικές του εγκαταστάσεις.
Κατατίθεται αντίγραφο άδειας χονδρικής πώλησης κτηνιατρικών φαρμάκων του συμβεβλημένου κέντρου διανομής στην περίπτωση που ο αιτών δεν διαθέτει δικές του εγκαταστάσεις.
Κατατίθεται αντίγραφο του e-Παραβόλου και το αποδεικτικό πληρωμής του
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/. Αναζητείται αντίγραφο δελτίου ταυτότητας, με το οποίο τεκμαίρεται η ελληνική ιθαγένεια του υπεύθυνου επιστήμονα και του ενδιαφερόμενου, εφόσον πρόκειται για φυσικό πρόσωπο.
Κατάθεση από τον αιτούντα (αποκλειστικά δια ζώσης)
Έκδοση άδειας χονδρικής πώλησης κτηνιατρικών φαρμακευτικών προϊόντων
Διεύθυνση Κτηνιατρικής της οικείας Περιφέρειας
Για την άδεια χονδρικής πώλησης κτηνιατρικών φαρμακευτικών προϊόντων ισχύουν τα εξής: * (α) χορηγείται άπαξ και δεν χρειάζεται ανανέωση, * (β) υποχρεώνει τον κάτοχό της να γνωστοποιεί στην οικεία αρμόδια περιφερειακή κτηνιατρική αρχή οποιαδήποτε μεταβολή αφορά τις προϋποθέσεις χορήγησής της, εντός διαστήματος πέντε (5) ημερών από την ημερομηνία της εν λόγω μεταβολής και * (γ) δεν επιτρέπεται να μεταβιβάζεται ή να εκχωρείται.
Τροποποίηση της κείμενης νομοθεσίας για τα γεωργικά και κτηνιατρικά φάρμακα, ρύθμιση χρεών συνεταιριστικών οργανώσεων και άλλες διατάξεις.
Απλούστευση πλαισίου άσκησης οικονομικών δραστηριοτήτων αρμοδιότητας Υπουργείου Αγροτικής Ανάπτυξης και Τροφίμων και άλλες διατάξεις.
Τροποποίηση της αριθμ. 307752/18−10−2010 (ΦΕΚ 1865 Β΄) κοινής υπουργικής απόφασης "Διεκπεραίωση διοικητικών διαδικασιών και μέσω των Κέντρων Εξυπηρέτησης Πολιτών ως Ενιαίων Κέντρων Εξυπηρέτησης".
Καθορισμός των αναγκαίων συμπληρωματικών μέτρων για την εφαρμογή του Κανονισμού (ΕΕ) 2019/6 του Ευρωπαϊκού Κοινοβουλίου και του Συμβουλίου (L 4) και του εκτελεστικού Κανονισμού (ΕΕ) 2021/1248 της Επιτροπής (L 272), σχετικά με τη χονδρική πώληση και την εξ αποστάσεως λιανική πώληση των κτηνιατρικών φαρμάκων
(α) Σε περίπτωση παρέλευσης άπρακτης της προθεσμίας των 90 ημερών από την υποβολή του αιτήματος και του συνόλου των απαραίτητων δικαιολογητικών στην αρμόδια περιφερειακή κτηνιατρική αρχή, η σχετική αίτηση εγκρίνεται σιωπηρά και θεωρείται ότι η άδεια έχει εκδοθεί, (β) Σε περίπτωση παρέλευσης άπρακτης της προθεσμίας που η αρμόδια περιφερειακή κτηνιατρική αρχή θέτει εγγράφως για την αποκατάσταση των ελλείψεων που διαπιστώθηκαν στον επιτόπιο έλεγχο συνδρομής των προβλεπόμενων προϋποθέσεων, το αίτημα απορρίπτεται.
Αναφορά (άρθρο 27 του Κώδικα Διοικητικής Διαδικασίας)
Η άδεια χονδρικής πώλησης κτηνιατρικών φαρμακευτικών προϊόντων εκδίδεται, με απόφαση του οικείου Περιφερειάρχη.
Ο ενδιαφερόμενος παραλαμβάνει την άδεια χονδρικής πώλησης κτηνιατρικών φαρμακευτικών προϊόντων: (α) με συστημένη επιστολή στη διεύθυνσή του, (β) από την υπηρεσία στην οποία υπέβαλε τη σχετική αίτηση-υπεύθυνη δήλωση (αυτοπροσώπως ή μέσω εκπροσώπου του), (γ) με ηλεκτρονική αλληλογραφία (email), στη διεύθυνση που έχει δηλώσει στην αίτησή του.
Γίνεται έλεγχος των τυχόν συμπληρωματικών δικαιολογητικών που προσκομίστηκαν από τον ενδιαφερόμενο.
Σε περίπτωση που ο ενδιαφερόμενος δεν ανταποκριθεί εντός της προθεσμίας που του έχει τεθεί στην έγγραφη ενημέρωση της αρμόδιας τριμελούς επιτροπής, για την αποκατάσταση των ελλείψεων που διαπιστώθηκαν στον έλεγχο, το αίτημα απορρίπτεται.
Το ενδιαφερόμενο φυσικό ή νομικό πρόσωπο υποβάλλει σχετική αίτηση-υπεύθυνη δήλωση που συνοδεύεται από τα απαραίτητα δικαιολογητικά. Η αίτηση-υπεύθυνη δήλωση μπορεί να υποβληθεί είτε στην οικεία αρμόδια περιφερειακή κτηνιατρική αρχή ή σε ΚΕΠ-ΕΚΕ.
Εφόσον διαπιστωθεί η μη συνδρομή των νόμιμων προϋποθέσεων, η αρμόδια επιτροπή εισηγείται, διά της οικείας περιφερειακής κτηνιατρικής αρχής, την απόρριψη του αιτήματος και ενημερώνεται ο ενδιαφερόμενος.
Εφόσον διαπιστωθεί η συνδρομή των νόμιμων προϋποθέσεων, η αρμόδια επιτροπή εισηγείται, διά της οικείας περιφερειακής κτηνιατρικής αρχής, τη χορήγηση της άδειας χονδρικής πώλησης κτηνιατρικών φαρμακευτικών προϊόντων.
Αν διαπιστωθούν ελλείψεις σχετικά με τα δικαιολογητικά της άδειας χονδρικής πώλησης κτηνιατρικών φαρμακευτικών προϊόντων, η αρμόδια τριμελής επιτροπή ενημερώνει εγγράφως τον ενδιαφερόμενο προκειμένου να αναλάβει τις απαραίτητες διορθωτικές ενέργειες, εντός προθεσμίας που του τίθεται.
Εφόσον διαπιστωθεί η πληρότητα των δικαιολογητικών, η αρμόδια επιτροπή εισηγείται, διά της οικείας περιφερειακής κτηνιατρικής αρχής, τη χορήγηση της άδειας χονδρικής πώλησης κτηνιατρικών φαρμακευτικών προϊόντων.
Ο έλεγχος για τη διαπίστωση της συνδρομής ή μη των νόμιμων προϋποθέσεων για τη χορήγηση της άδειας διενεργείται από τριμελή επιτροπή που συγκροτείται με απόφαση του οικείου Περιφερειάρχη και αποτελείται από έναν κτηνίατρο, έναν ιατρό ή επόπτη υγείας και ένα μηχανικό των αντίστοιχων υπηρεσιών της οικείας Περιφέρειας ή Περιφερειακής Ενότητας.
Η προθεσμία που θέτει η αρμόδια τριμελής επιτροπή, δεδομένου ότι αυτή διαφοροποιείται, αναλόγως με την κρίση του συλλογικού οργάνου, προστίθεται στον απαιτούμενο χρόνο διεκπεραίωσης της διαδικασίας.
Ειδικά για τις Περιφέρειες Αττικής και Κεντρικής Μακεδονίας, η αίτηση υποβάλλεται ψηφιακά μέσω του gov.gr. Σταδιακά, θα εντάσσονται στην Ενιαία Ψηφιακή Πύλη και άλλες Περιφέρειες.
Διαπίστωση μη πλήρωσης των προϋποθέσεων. Το αίτημα απορρίπτεται και ενημερώνεται σχετικά ο ενδιαφερόμενος.
Διαπίστωση της πλήρωσης των προϋποθέσεων: Εισήγηση αρμόδιας επιτροπής
Παραλαβή άδειας χονδρικής πώλησης κτηνιατρικών φαρμακευτικών προϊόντων
Διαπίστωση της μη πλήρωσης του φακέλου (έλλειψη δικαιολογητικών) : Έγγραφη ενημέρωση ενδιαφερομένου για συμπληρωματική υποβολή.
Διαπίστωση της μη πληρότητας των δικαιολογητικών: Σιωπηρή απόρριψη.
Διαπίστωση πληρότητας δικαιολογητικών. Εισήγηση αρμόδιας Επιτροπής.
Ιστοσελίδα Υπουργείου Αγροτικής Ανάπτυξης και Τροφίμων: Κτηνιατρικά Φαρμακευτικά Προϊόντα-Μικροβιακή Αντοχή
Εγχειρίδιο Εμπορίας-διάθεσης-χρήσης Κτηνιατρικών Φαρμακευτικών Προϊόντων_με υποδείγματα αιτήσεων